RESOLUCIÓN do 5 de xullo de 2023 pola que se publican as subvencións concedidas do 1 de maio ao 30 de xuño de 2023 ao abeiro da Orde do 30 de marzo de 2022 pola que se establecen as bases reguladoras para a concesión de axudas para a transformación de frotas de transporte de viaxeiros e mercadorías de empresas privadas prestadoras de servizos de transporte por estrada, así como de empresas que realicen transporte privado complementario, no marco do compoñente 1 do Plan de recuperación, transformación e resiliencia financiado pola Unión Europea-NextGenerationEU, xestionado polo Ministerio de Transportes, Mobilidade e Axenda Urbana para os anos 2022, 2023 e 2024 (códigos de procedemento IF318B, IF318C, IF318D, IF318E e IF318F).
Consellería de Infraestruturas e Mobilidade — III. Outras disposicións — 14/07/2023

Antecedentes.
Primeiro. No
Diario Oficial de Galicia
núm. 64, do 1 de abril de 2022, publicouse a Orde do 30 de marzo pola que se convocan subvencións para a transformación de frotas de transporte de viaxeiros e mercadorías de empresas privadas prestadoras de servizos de transporte por estrada, así como de empresas que realicen transporte privado complementario, no marco do compoñente 1 do Plan de recuperación, transformación e resiliencia financiado pola Unión Europea-NextGenerationEU, xestionado polo Ministerio de Transportes, Mobilidade e Axenda Urbana para os anos 2022, 2023 e 2024 (códigos de procedemento IF318B, IF318C, IF318D, IF318E e IF318F).
Segundo. O crédito existente para a concesión das axudas previstas na dita orde foi ampliado mediante a Orde do 9 de xaneiro de 2023 da Consellería de Infraestruturas e Mobilidade (
Diario Oficial de Galicia
núm. 10, do 16 de xaneiro).
En cumprimento do artigo 27 punto 1 da Orde do 30 de marzo de 2022, a Consellería de Infraestruturas e Mobilidade debe dar publicidade no
Diario Oficial de Galicia
ás subvencións concedidas ao amparo desta convocatoria, mediante a relación dos beneficiarios e o importe de axuda outorgado. Con todo, cando os importes das subvencións concedidas, individualmente consideradas, sexan de contía inferior a 3.000,00 euros, non será necesaria a publicación no
Diario Oficial de Galicia
, que será substituída pola publicación das subvencións concedidas na páxina web da Consellería (https://infraestruturasemobilidade.xunta.gal/recursos/axudas-subvencions).
Mediante a Resolución do director xeral de Mobilidade do 1 de marzo de 2023 publicáronse as axudas concedidas ata o 31 de decembro de 2022 (DOG núm. 48, do 9 de marzo), e a través da Resolución do 5 de maio de 2023 publicáronse as concedidas entre o 1 de xaneiro de 2023 e o 30 de abril de 2023 (DOG núm. 91, do 12 de maio).
De acordo con todo o indicado,
Publicar como anexo as subvencións concedidas desde o 1 de maio de 2023 ata o 30 de xuño de 2023, para o achatarramento de vehículos, adquisición de vehículos de enerxías alternativas baixas en carbono, retrofit ou modificación da forma de propulsión de vehículos, implantación de infraestrutura de recarga de vehículos eléctricos e adquisición de semirremolques para autoestradas ferroviarias.
Santiago de Compostela, 5 de xullo de 2023
A seguir, indícanse os importes totais outorgados ou con renuncia ou perda de dereito por solicitude, identificada a través do seu código de expediente por motivos de transparencia e para asegurar a identificación e seguimento dela.
Actuación de achatarramento de vehículos (código de procedemento IF318B):
Actuación de adquisición de vehículos de enerxías alternativas baixas en carbono (código de procedemento IF318C):
No relativo ás actividades de retrofit ou modificación da forma de propulsión de vehículos (código de procedemento IF318D), de implantación de infraestruturas de recarga de vehículos eléctricos (código de procedemento IF318E) e de adquisición de semirremolques para autoestradas ferroviarias (IF318F), non foron concedidas axudas para estas actuacións no periodo indicado.